Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: a 8/2003. (II. 19.) GKM rendelethez
Paragraph Index: 498

3. Minõségügyi rendszer 3.1. A gyártó köteles minõségügyi rendszerének minõsítését az általa választott bejelentett szervezetnél kezdeményezni. A beadványnak tartalmaznia kell — az adott szállítható nyomástartó berendezés minden vonatkozó adatát; — a minõségügyi rendszer dokumentációját; — a jóváhagyott típus gyártási tervdokumentációját, valamint az EK-típusellenõrzési tanúsítvány vagy az EK-tervellenõrzési tanúsítvány egy példányát. 3.2. Minõségügyi rendszerrel kell biztosítani, hogy a szállítható nyomástartó berendezés megfeleljen az EK-típusellenõrzési tanúsítvány vagy az EK-tervellenõrzési tanúsítvány szerinti kivitelnek és e rendelet elõírásainak. A gyártó által alkalmazott alapelveket, követelményeket és elõírásokat rendszeresen és rendezett módon dokumentálni kell, írásba foglalt minõség-politika, eljárásrend és útmutató formájában. A minõségügyi rendszer dokumentációja biztosítja a minõségügyi programok, tervek, kézikönyvek és jegyzõkönyvek egységes értelmezését. A dokumentációnak megfelelõen tartalmaznia kell — a szállítható nyomástartó berendezés minõségével összefüggõ minõségügyi célokat és szervezeti felépítést, valamint a vezetõi felelõsséget és hatáskört; — a gyártási eljárásokat, minõségellenõrzési és minõségbiztosítási módszereket és egyéb rendszeres intézkedéseket; — a gyártás elõtt, alatt és után elvégzendõ vizsgálatokat és ellenõrzéseket (a végrehajtási gyakoriság adataival); — a minõségügyi feljegyzéseket (pl. a vizsgálati jegyzõkönyveket, vizsgálati és kalibrációs adatokat, az e területen foglalkoztatott munkatársak képzettségére vagy jóváhagyására vonatkozó jegyzõkönyveket); — az elõírt minõség megvalósulását és a minõségügyi rendszer hatékony mûködésének felügyeletét biztosító eszközöket. 3.3. A bejelentett szervezet minõsíti a minõségügyi rendszert, megvizsgálja, hogy teljesülnek-e a 3.2. pont szerinti követelmények. 2003/17. szám A minõsítõ csoport legalább egy tagja kellõ tapasztalattal kell rendelkezzen a szállítható nyomástartó berendezés technológia-értékelésében. A minõsítõ eljárás része a gyártó telephelyén tartott helyszíni szemle is. A minõsítés eredményérõl értesíteni kell a gyártót. Az értesítésben ismertetni kell a vizsgálatok alapján levont következtetéseket, és meg kell adni a döntés indokolását. Utalni kell a jogorvoslat lehetõségére. 3.4. A gyártó köteles teljesíteni a jóváhagyott minõségügyi rendszerbõl származó kötelezettségeit, és biztosítania kell e rendszer megfelelõ és hatékony mûködését. A gyártó vagy a Közösségben letelepedett meghatalmazott képviselõje köteles a minõségügyi rendszert jóváhagyó bejelentett szervezetet tájékoztatni a rendszer bármilyen tervezett módosításáról. A bejelentett szervezet megvizsgálja a tervezett módosítást, és megállapítja, hogy a módosított minõségügyi rendszer továbbra is kielégíti-e a 3.2. pont szerinti követelményeket, vagy új értékelésre van szükség. A vizsgálat eredményérõl a gyártót értesíteni kell, megadva a vizsgálat következtetéseit és a döntés indokolását.

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes